
LIETUVOS RESPUBLIKOS
TEISĖJŲ ATLYGINIMŲ ĮSTATYMO NR. X-1771 PAPILDYMO 3-1 STRAIPSNIU
ĮSTATYMAS

2025 m.                        d. Nr.
Vilnius



	1 straipsnis. Įstatymo papildymas 31 straipsniu
	Papildyti Įstatymą 31 straipsniu: 
„31 straipsnis. Priedas už teisėjo darbo stažą
1. Bendrosios kompetencijos ir specializuotų teismų teisėjams mokamas priedas už teisėjo darbo stažą. 
2. Teisėjams priedą už teisėjo darbo stažą sudaro vienas procentas pareiginės algos už kiekvienus teisėjo darbo metus nuo asmens skyrimo teisėju dienos. Šio priedo suma negali viršyti 20 procentų pareiginės algos.
3.  Laikotarpis, kurį teisėjas buvo nušalintas nuo pareigų, į teisėjo darbo stažą neįskaitomas, išskyrus atvejus, kai pripažįstama, kad teisėjas buvo nušalintas nuo pareigų nepagrįstai, arba kai nepasitvirtina aplinkybės, lėmusios teisėjo nušalinimą nuo pareigų.“

2 straipsnis. Įstatymo įsigaliojimas
[bookmark: _GoBack]Šis įstatymas įsigalioja 2026 m. liepos 1 d.



	Skelbiu šį Lietuvos Respublikos Seimo priimtą įstatymą.

